વિદેશ મંત્રાલયના પ્રવકતા વિકાસ સ્વરુપે જણાવ્યુ કે શનિવારે કોફરંસમાં ભાગ લેવા અમૃતસર પહોંચેલા ડિપ્લોમેટ્સનું સ્વાગત કરતા પીએમ મોદીએ કહ્યુ કે અફઘાનિસ્તાન અને આપણા ક્ષેત્રમાં સ્થાયિત્વ, સુરક્ષા અને વિકાસ માટે આતંકવાદ અને હિંસાને ખતમ કરવુ જરુરી છે. તેમણે જણાવ્યુ કે અફઘાનિસ્તાન જે સમસ્યાઓથી આજે ઝઝૂમી રહ્યુ છે, તેનાથી તેને બહાર કાઢવાની આ ક્ષેત્રના દેશોની સામૂહિક જવાબદારી છે. અફઘાનિસ્તાનની મદદ માટે બધાએ સાથે મળીને કામ કરવુ પડશે. અફઘાનિસ્તાનની સમસ્યાઓ પર કોંફરંસમાં ચર્ચા થઇ હતી. ઉલ્લેખનીય છે કે 2011 માં હાર્ટ ઓફ એશિયા કોંફરંસને ઇસ્તંબુલમાં લોંચ કરવામાં આવી હતી. અમૃતસરમાં આનું છઠ્ઠુ સંમેલન થઇ રહ્યુ છે. આ કોંફરંસમાં ખાસ કરીને અફઘાનિસ્તાનની સમસ્યાઓ પર ચર્ચા ચાલી રહી છે. કોંફરંસમાં ભાગ લેવા માટે 14 દેશોના વરિષ્ઠ અધિકારી અને 17 સમર્થક દેશોના પ્રતિનિધિ અમૃતસર પહોંચ્યા છે.